बाबा सुबह गुजरे, ताऊ को झंडे की सलामी के लिये जाना ही था, और उसके बाद एक दुकान का मुहूर्त भी करना था। झंडे की सलामी के लिये असेम्बली मेंम्बर आने वाला था। सुबह ही उसने शास्त्री जी को अपने पिता के देहान्त की खबर दी थी। उसने कहा सलामी का काम पूरा करके आपके पास आऊँगा। ताऊ को पता चला कि डिप्टी मिनिस्टर भी अपने गाँव आया हुआ है। यहाँ से 25-30 मील के फासले पर ही वह गांव था। ताऊ ने उसे भी फोन के द्वारा यह जानकारी दी। डिप्टी मिनिस्टर ने कहा – ‘मैं भी समय पर पहुँच जाऊँगा, फिर भी कुछ देर हो सकती है!’